কাঁসারু
যে সম্প্রদায় কাঁসার তৈরী তৈজসপত্র বা গৃহস্থালীর কাজে ব্যবহৃত দ্রব্যসামগ্রী তৈরী করে তারা কাঁসারু বলে পরিচিত। এই সম্প্রদায়ের লোকজনকে ঠাটারি নামেও ডাকা হয়। কাঁসারুদের তৈরী প্রধান দ্রব্যসামগ্রীগুলো হল, কাঁসা বা পিতলের হাড়ি, কলসি, বাটি, চামচ, ফুলদানি, আতরদানি, চিলমচি, আগরদানি, ঘটি ইত্যাদি। প্রাচীনকালে কাঁসা পিতলের দ্রবসামগ্রীতে বিভিন্ন কারুকার্য ও নঁকশায় লোকজ কাহিনী অঙ্কনরীতি দেখা যেত। অতীতে বাংলাদেশের ধামরাই, জামালপুর, নবাবগঞ্জ, ময়মনসিংহ এই সমস্ত দ্রব্য তৈরিতে প্রসিদ্ধ ছিল। বিয়ে এবং অন্যান্য সামাজিক অনুষ্ঠানে কাঁসার তৈরী জিনিস উপহার দেবার প্রচলন ছিল। ইরান, পাকিস্তান সহ বহু দেশে কাঁসার তৈরী জিনিসের কদর আছে।